Ibada wajibu wako

Ibada wajibu wako!
Kuna jambo nausia, Kina dada kina kaka Muumba wako jalia, amekuumba Rabuka Uhai kakujalia, nae kidogo ataka Ni swala sio dhihaka, Allah kumsujudia
Quruani, yakwambia, maneno yake Muumba Kuwako kwenye dunia, kwako weye si kuimba Au pombe kubugia, ni hili ninakwambia Ni ibada kwa Muumba, swala tano kusalia
Neema za subuhana, alokupa mwanadamu Macho na pua kijana, ni mwilini hio damu Jua waota mchana, bure haikugharamu Uzinduke mwanadamu, dunia hapa mapito
Kabisa sababu huna, kutoswali kwa hiyari Nguvu unazo hauna?, mijini ungavinjari Kuwafata wasichna, matendo ya kikafir Dakika chache kuswali, ukawa wakati huna?
Swala juwa jambo zuri, kama hujui elewa Nuru hung'ara vizuri, kamuogopa Moliwa Hutofanza utiriri, kuzini ama kulewa Mja kwanini huswali, Mola kumsujudia?
Hapa huishi milele, mbona unajisahau? Kutwa wapiga kelele, kiburi na madharau Wako wapi watu wale, firauni wasahau? Kuna wengi wamekufa, wameshasahaulika